Tallafi ya isa wurin da ibtila’in rusau ya shafa – Dala FM Kano
Mutane 120 ne daga cikin wadanda iftila’in ambaliyar ruwa da gobara suka shafa a karamar hukumar Nasarawa, suka amfana da tallafin buhunan siminti biyar da kwanon rufi bandir daya kowanen su.
Jim kadan bayan kammala mika kayayyakin, yau a shelkwatar karamar hukumar, shugaban karamar hukumar Nassarawa, Lamin Sani ya bukaci wadanda suka amfana da tallafin da su yi kyakkawan amfani da shi wajen mayar da gine-ginen na su da suka rushe tun a baya.
Wadanda suka ci gajiyar tallafin sun ce dama ai sun dade suna ta kokarin ganin wannan ranar tun tuni daga wurin gwamnati amma basu samu ba sai a wannan lokacin.
Wakilin mu Ibrahim Abdullahi Sorondinki, ya rawaito cewa tallafin shi ne irin sa na biyu da karamar hukumar ta gabatar a kwana-kwanan nan wanda kuma nan bada jimawaba a ke sa ran za a gabatar da karo na uku.
Kano: Gwamnati tayi gargadi akan amfani da kayan makarantu